《冬夜徐茂吴集汪惟一邵长孺汪虞卿于建初寺分得青字》
明代·佘翔

寒月照松棂，昙花香满庭。偶来沧海客，一缀白榆星。

妙偈参诗入，微钟杂梵听。危楼频徙倚，醉眼落空青。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。